**Штраусберг** (германски: *Strausberg*) е најголем град во округот Меркиш-Одерланд, во сојузната покраина Бранденбург, Германија, сместен на 30 километри источно од Берлин.

Историја
--------

Штраусберг бил основан околу 1240 и во 1333 било изградено првото градско собрание. Денес се зачувани остатоци од одбранбените ѕидини околу стариот град. Во 19 век започнала индустријализацијата и во градот се развило работничко движење, вклучувајќи синдикати и локални комитети на Социјалдемократската и Комунистичката партија на Германија. По 1945, градот станал дел од Источна Германија. Штраусберг бил административно седиште на истоимениот округ до 1993, кога се споил со Бад Фрајенвалде и Зелов и го создале Меркиш-Одерланд, а Зелов станал новото административно седиште на округот.

Географија
----------

Штраусберг е 30 километри источно од Берлин и 30 километри западно од Костшин, на полската граница. Претставува дел од метрополитенската област Берлин/Бранденбург и еден од средните центри на областа. Се граничи со (гледано од север надесно), Алтландсберг, Обербарним, Буков, Гарцау-Гарцин, Рефелде, Ридерсдорф и Петерсхаген-Егерсдорф.

### Градски единици

Градот е поделен на девет области (*Gebiet*): Фазаненпарк, Гартенштат, Хегермиле, Ноје Миле, Постбрух, Шилерхее (со Шпицмиле), Штраусберг Норд, Штраусберг Штат и Форштат.

Во градот влегуваат и три единици (*Ortsteile*):

* Гладовсхее (217 жители)
* Хоенштајн (233 жители)
* Рулсдорф (44 жители)

Сообраќај
---------

Градот е опслужуван од железничката станица Штраусберг, сместена на околу 6 километри јужно од градот, која е една од станиците на линијата 5 на берлинската С-Железница и линијата Берлин-Лихтенберг — Костшин на Германските железници. Постојат и други три станици на линијата С5 во рамките на градот, како Штраусберг Хегермиле, Штраусберг Штат и Штраусберг Норд.

Штраусберг е опслужуван и од Штраусбершката железница (*Strausberger Eisenbahn*), лесна железница со девет застанувања, која ја поврзува главната железничка станица со центарот на градот. Штраусбершката железница управува и со фериботот низ Штрауското Езеро (*Strausseefähre*).

Градот има мал аеродром („Flugplatz Strausberg", ICAO: EDAY), отворен во 1927, со писта од 1200 метри х 28 метри и се наоѓа на 2 километри источно од центарот на градот.

Спорт
-----

Локалниот фудбалски клуб е ФК Штраусберг, кој настапува во регионалната лига во Бранденбург. Домашните натпревари се одигруваат на стадионот Енерџиарена.

Галерија
--------

* Воздушен погледВоздушен поглед
* Стари градски ѕидиниСтари градски ѕидини
* Штрауско ЕзероШтрауско Езеро
* Штраусбершката Шума и езеротоШтраусбершката Шума и езерото
* Стариот град („Altstadt")Стариот град („Altstadt")

Партнерства
-----------

Трамвајот во градот
Аеродромот Штраусберг
**Збратимени градови**

* Полска **Дембно** - Полска (1978)
* Германија **Франкентал** - Германија (1990)
* Чешка **Терезин** - Чешка (1998)

Луѓе
----

* Андреас Ангелус (1561–1598)
* Михаел Гартеншлегер (1944–1976)
* Јоханес Хав (1871–1949)
* Зигмунд Јен (р. 1937)
* Зигфрид Каше (1903–1947)
* Георг Курце (19??–1945)
* Гертруд Роснер (1903–1984)

Наводи
------

1. ↑   „Население на Бранденбург по општини и општински заедници] на 31 декември 2020 г.". *Статистичка служба за Берлин и Бранденбург*. јуни 2021. (германски)
2. ↑  Horst Klein: Zur Geschichte der Ortsgruppe der KPD Strausberg 1920 bis 1946 (Thesen), in: Jahrbuch für Forschungen zur Geschichte der Arbeiterbewegung, No. I/2002; and Horst Klein: 110 Jahre organisierte Arbeiterbewegung - 1887–1997 Sozialdemokraten in Strausberg (Thesen), in: Jahrbuch für Forschungen zur Geschichte der Arbeiterbewegung, No. II/2003.
3. 1 2 3  (германски) Информации за број на жители
4. ↑  (германски) Информации за аеродромот

Надворешни врски
----------------

|  |  |
| --- | --- |
| Ризница | „Штраусберг" на Ризницата ? |

* Официјална страница (германски)
* Штраусберг во живо
* ФК Штраусберг
* Штраусбершка железница
* Градска википедија Архивирано на 24 октомври 2007 г.
* Карта на железничките линии во Штраусберг

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Меркиш-Одерланд |
| --- |
|  |
| 
* Алт Тухебанд
* Алтландсберг
* Бад Фрајенвалде
* Бајерсдорф-Фројденберг
* Блајен-Геншмар
* Блисдорф
* Буков
* Валдзиферсдорф
* Врицен
* Гарцау-Гарцин
* Голцов
* Гузов-Платков
* **Зелов**
* Кистринер Форланд
* Лебус
* Лечин
* Линдендорф
* Лицен
* Меркише Хее
* Минхеберг
* Нојенхаген кај Берлин
* Нојлевин
* Нојтребин
* Нојхарденберг
* Обербарним
* Одерауе
* Петерсхаген-Егерсдорф
* Поделциг
* Прецел
* Рајтвајн
* Рајхенов-Меглин
* Рефелде
* Ридерсдорф кај Берлин
* Треплин
* Фалкенберг
* Фалкенхаген
* Фирлинден
* Фихтенхее
* Фредерсдорф-Фогелсдорф
* Хеенланд
* Хекелберг-Брунов
* Хопегартен
* Цехин
* Цешдорф
* Штраусберг

 | Грб |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 161300698
* LCCN: n84195704
* GND: 4245400-1
* NKC: ge763944

 |

 |